చదువుకున్న యువతికి పెళ్లికి ముందే సెక్స్ పర్యవసనాలు తెలియాలి భగ్నప్రేమ కేసులో బాంబే హైకోర్టు తీర్పు ముంబై, జనవరి 21: తనను పెళ్లి చేసుకుంటాడని ప్రలోభపెట్టి ప్రేమాయణం తర్వాత మాటతప్పితే సదరు పురుషుడు తనను రేప్ చేశాడంటూ ఫిర్యాదు చేయడం అన్ని కేసుల్లోనూ చెల్లదని బాంబే హైకోర్టు పేర్కొంది. ఒక యువతితో ప్రేమ విఫలం కావడంతో ఆమె చేసిన ఫిర్యాదుతో అరెస్టును తప్పించుకోడానికి ఒక యువకుడు(21) చేసుకున్న వ్యాజ్యాన్ని పరిశీలించిన కోర్టు.... ఆయనకు ముందస్తు బెయిల్ మంజూరు చేసింది. కొంతకాలం ప్రేమాయణం సాగాక...బాయ్ ఫ్రెండ్ తిరస్కరిస్తే తనను రేప్ చేశాడంటూ విద్యావంతురాలైన యువతి పోలీసు కేసు పెట్టడానికి లేదని కోర్టు వ్యాఖ్యానించింది. పెళ్లికి ముందే లైంగిక సంబంధాలు పెట్టుకోడానికి అనుమతించిన విద్యావంతురాలైన యువతికి దాని పర్యవసనాలకూ, ఆ నిర్ణయానికీ బాధ్యత వహించాలని జస్టిస్ మృదులా భట్కర్ వ్యాఖ్యానించారు. ‘‘మోసపూరిత పద్ధతుల్లో ఆ యువతిని ప్రలోభపెట్టి ఆ యువకుడు లైంగిక సంబంధం పెట్టుకున్నాడని చెప్పడానికి ప్రాథమిక సాక్ష్యాధారాలు కావాలి. పెళ్లి చేసుకుంటానని మాటివ్వడం ఇలాంటి కేసుల్లో ప్రలోభం కిందకు రాదు’’ అని జడ్జి పేర్కొన్నారు. సమాజం మారుతున్నప్పటికీ, నైతిక విలువలు తరతరాలుగా కొనసాగుతూ వస్తున్నాయని జస్టిస్ మృదుల అన్నారు.
chaduvukunna yuvatiki pelliki munde secks paryavasanaalu teliyaali bhagnaprema kesulo bambe hycortu teerpu mumbai, janavari 21: tananu pelli chesukuntadani pralobhapetti premayanam tarvaata maatatappite sadaru purushudu tananu rape chesadantu firyaadu cheyadam anni kesullonu chelladani bambe hycortu perkondi. oka yuvatitho prema viphalam kaavadamtho aame chesina firyaadutoe arestunu tappinchukodaaniki oka yuvakudu(21) chesukunna vyaajyaanni pariseelinchina kortu.... aayanaku mundastu beyil manjuru chesindi. kontakaalam premayanam saagaaka...baay frend tiraskariste tananu rape chesadantu vidyaavanturaalaina yuvati polisu kesu pettadaaniki ledani kortu vyaakhyaaninchindi. pelliki munde laingika sambandhaalu pettukodaaniki anumatinchina vidyaavanturaalaina yuvatiki daani paryavasanaalakuu, aa nirnayaanikii baadhyata vahinchaalani justis mrudula bhatkar vyaakhyaaninchaaru. ‘‘mosapurita paddhatullo aa yuvatini pralobhapetti aa yuvakudu laingika sambandham pettukunnadani cheppadaaniki praathamika saakshyaadhaaraalu kavali. pelli chesukuntanani mativvadam ilanti kesullo pralobham kindaku raadu’’ ani jadji perkonnaru. samajam maarutunnappatiki, naitika viluvalu tarataraalugaa konasaagutuu vastunnaayani justis mrudula annaru.